Diari Oficial de la Generalitat Valenciana


Sumari del DOGV 8811, del 14-05-2020 (2020/3411)

RESOLUCIÓ de 12 de maig de 2020, del director general de LABORA Servei Valencià d'Ocupació i Formació, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8811

Data del DOGV
:   14-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3411


Data del document
:   12-05-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Dret del treball
    * epidèmia
    * política sanitària
    * salut pública
    * cura d'infermeria
    * ajuda d'urgència
    * informació dels treballadors
    * malaltia infecciosa
    * estat d'emergència
    * manteniment de l'ocupació
    * ajuda econòmica
    * legislació
    * cura de la salut

RESOLUCIÓ de 12 de maig de 2020, del director general de LABORA Servei Valencià d'Ocupació i Formació, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. [2020/3411]  
  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, estableix en la disposició addicional tercera, apartat 1r, la suspensió dels termes i la interrupció dels terminis per a la tramitació dels procediments de les entitats del sector públic.   
  
No obstant això, el Reial decret 465/2020, de 17 de març, pel qual es modifica el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, en l'apartat 4 de l'article únic, modifica l'apartat 4 de la disposició addicional tercera del Reial decret 463/2020, i estableix:  
  
«4. Sense perjudici del que es disposa en els apartats anteriors, des de l'entrada en vigor del present reial decret, les entitats del sector públic podran acordar motivadament la continuació d'aquells procediments administratius que estiguen referits a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis.»  
  
En el moment de la publicació del reial decret pel qual es declara l'estat d'alarma la Generalitat Valenciana a través de LABORA Servei Valencià d'Ocupació i Formació, ja tenia publicades per a gestionar-les en aquest exercici les convocatòries següents:   
· Resolució de 27 de desembre de 2019, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2020, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, en relació amb l'oferta formativa de les administracions competents i el finançament d'aquest, i s'estableixen les bases reguladores per a la concessió de subvencions públiques destinades al finançament d'aquest. (DOGV núm. 8715, de 13.01.2020).  
· Resolució de 30 de desembre de 2019, de la Direcció General de LABORA Servei Valencià d'Ocupació i Formació, per la qual s'aprova la convocatòria del programa mixt d'ocupació-formació «Tallers d'ocupació», amb càrrec a l'exercici pressupostari 2020, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa mixt d'ocupació-formació Tallers d'ocupació». (DOGV núm. 8730, de 31.01.2020).  
  
· Resolució de 28 de desembre de 2018, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació i formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables a càrrec del Programa Operatiu Comunitat Valenciana (POCV), per a l'exercici pressupostari 2019, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. (DOGV núm. 8465, de 16.01.2019).   
  
· Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació-formació «Escoles d'Ocupació Et Formem» destinat a persones amb dificultats d'inserció laboral o pertanyents a col·lectius vulnerables amb càrrec al programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. (DOGV núm. 8761, de 13.03.2020).  
  
El caràcter indispensable de la continuïtat de tramitació dels procediments assenyalats per a la protecció de l'interés general, es fonamenta en l'oportunitat de minimitzar l'impacte econòmic i social de la pandèmia Covid-19. En aquest sentit, el Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19 (BOE núm. 73, de 18.3.2020), en l'exposició de motius, posa de manifest que en aquest context, la prioritat absoluta en matèria econòmica radica a protegir i donar suport al teixit productiu i social per a minimitzar l'impacte i aconseguir que, una vegada finalitzada l'alarma sanitària, es produïsca, al més prompte possible, un rebot en l'activitat. La pandèmia de la Covid-19 suposarà inevitablement un impacte negatiu en l'economia espanyola la quantificació de la qual està encara sotmesa a un nivell d'incertesa elevat. En aquestes circumstàncies, la prioritat consisteix a minimitzar l'impacte social i facilitar que l'activitat es recupere tan prompte com la situació sanitària millore. L'objectiu és que aquests efectes negatius siguen transitoris i evitar, en última instància, que es produïsca un impacte més permanent o estructural a causa d'un cercle viciós de caigudes de demanda i producció com les de 2008-2009, amb una eixida massiva de treballadors a la desocupació i un ajust particularment agut per als treballadors temporals i els autònoms.  
Per una altra part, la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral assenyala en el preàmbul que té com a objectiu garantir l'exercici del dret a la formació dels treballadors, empleats i aturats, en particular, dels més vulnerables. A més reconeix que la formació té una incidència determinant sobre l'ocupació. Les mancances formatives tenen un impacte negatiu quantificable sobre les oportunitats d'ocupació dels treballadors: les persones amb menor nivell de competències bàsiques estan exposades a quasi el doble de probabilitats de quedar aturades amb la pèrdua econòmica i social que implica.   
  
Les convocatòries de subvencions són l'instrument habitual pel qual es canalitza la formació professional com a política activa d'ocupació i servei públic dirigit a persones desocupades com a instrument fonamental per a la millora de l'ocupabilitat. En l'actualitat, tenint en compte la situació socioeconòmica provocada per la pandèmia Covid-19, posposar els tràmits de gestió d'aquests procediments comportaria un perjudici major, atesa la finalitat que es pretén, ja que suposaria retardar la formació programada a persones desocupades l'objectiu principal de les quals és proporcionar-los la qualificació professional necessària per a exercir una ocupació adequada a les necessitats del mercat de treball, així com afavorir-ne i estimular-ne la inserció laboral.   
  
Les subvencions per a la realització de les accions formatives indicades també contribueixen al manteniment de llocs de treball en les entitats beneficiàries que imparteixen la formació, tan necessari en la situació excepcional creada per la pandèmia.  
En definitiva, la suspensió de la tramitació dels procediments en qüestió retardaria la formació programada dirigida prioritàriament a persones desocupades, per la qual cosa suposaria un perjudici directe per a aquestes, ja que aquesta formació es fa molt més necessària en el moment actual, com a mitjà necessari per a proporcionar-los la qualificació professional necessària per a enfrontar-se i adaptar-se en condicions més favorables a les noves demandes d'ús del mercat laboral ocasionades per la pandèmia Covid-19.   
Per tot això, resolc:  
  
Primer  
Declarar d'interés general les convocatòries que s'indiquen en aquesta resolució.   
Segon  
Acordar que no se suspenen els termes ni s'interrompen els terminis per a la tramitació de les convocatòries esmentades, i per tant, continuen les diverses fases del procediment administratiu, durant la vigència de l'estat d'alarma decretat pel Govern.  
  
Tercer  
Pel que fa a la Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació-formació «Escoles d'Ocupació Et Formem» destinat a persones amb dificultats d'inserció laboral o pertanyents a col·lectius vulnerables que va ser publicada en el DOGV el 13 de març de 2020, el termini de presentació de sol·licituds es computarà des de l'endemà de la publicació d'aquesta resolució en el DOGV.  
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
Contra aquesta resolució, que esgota la via administrativa, pot interposar-se potestativament un recurs de reposició davant aquest mateix òrgan en el termini d'un mes, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici de la interposició de qualsevol altre recurs que es considere pertinent.  
  
València, 12 de maig de 2020.- El director general de LABORA Servei Valencià d'Ocupació i Formació: Enric Nomdedéu i Biosca.